
Gyor-Moson-Sopron Megyei Mérnoki Kamara

Telefon: (96) 335-591
Cim: Gyor 9023 Csaba u. 16

Honlap: www.mernokkamara-gyor.hu






Tárgy: tájékoztató szakmai továbbképzésről
Ikt. szám: 182/2017.

Ügyintéző: Visi Renáta

Tisztelt Szakmagyakorló!
Az éves nyilvántartási díj befizetésére vonatkozó év eleji tájékoztatónk alkalmával már adtunk egy ismertetést a továbbképzési rendszer változásáról, ezt most – figyelemfelhívásként – megismételjük az alábbiakban:
A 266/2013. (VII.11.) Korm. rendelet alapján 2017 évtől kezdődően a Felelős Műszaki Vezetők és Műszaki Ellenőrök számára is kötelező az éves szakmai továbbképzés; és emellett megmarad az 5 évente 1-szer (az MMK-nál, internet alapú távoktatás formájában) teljesítendő jogi továbbképzés. 
A jogosultság lejártakor a meghosszabbítás feltétele az évi 1-szeri szakmai, és az 5-évente 1-szeri jogi továbbképzés teljesítésének megléte, igazgatási szolgáltatási díjat nem kell fizetni a meghosszabbításért.
Fontosabb tudnivalók az éves szakmai továbbképzés teljesítéséről: 

· Az éves szakmai továbbképzést a területi kamarák szervezik és bonyolítják le. Jelenleg csak személyes részvétellel teljesíthető. A továbbképzés térítés köteles, területi kamaránként kismértékben változhatnak a térítési díjak (a Győr-Moson-Sopron Megyei Területi Kamaránál 10.000 Ft.) A továbbképzés díját az oktatást szervező területi kamara számlájára kell befizetni. (Ha a cég fizeti a szakmagyakorló helyett, akkor az utaláskor a megjegyzés rovatban a szakmagyakorló nevét és nyilvántartási számát fel kell tüntetni!) 
· Nem minden szakterületen tud a lakóhely szerint illetékes területi kamara szakmai továbbképzést szervezni (bár igyekszünk olyan továbbképzési témákat választani, amelyeket több szakmai Tagozat is elfogad), ilyen esetekben más területi kamarák által szervezett szakmai továbbképzésen kell részt venni (ez esetben jelentkezni nem nálunk, hanem a kiválasztott területi kamaránál kell; a megyei kamarák elérhetőségei: http://mmk.hu/szervezet/megyei_kamarak
· A szakmai képzések időpontjairól és helyszíneiről a következő internetes oldalon tájékozódhat: http://mmk.hu/szolgaltatasok/tovabbkepzes/naptar
· A Győr-Moson-Sopron Megyei Mérnöki Kamara által szervezett szakmai továbbképzésekről a területi kamara honlapján, ill. a területi kamara hírleveléből / körleveléből kaphat tájékoztatást. Ehhez mindenképpen szükséges, hogy e-mail címe kamaránk nyilvántartásában rögzítve legyen, és aktuális legyen, mert csak így tudjuk tájékoztatni minden fontos kamarai eseményről, hírről! 
· Aki több különböző szakterületi jogosultsággal rendelkezik, annak is évente csak 1 alkalommal kell részt vennie szakmai továbbképzésen. Ez esetben arra figyelni kell, hogy az 5 éves továbbképzési ciklus alatt mindegyik szakterületen részt kell venni legalább 1-szer szakmai képzésen (pld: akinek összesen 6 különböző szakterületen van jogosultsága, annak lesz olyan éve, amikor 2 szakmai továbbképzésen kell részt vennie).
· Kamaránk minden tervezett szakmai továbbképzésről előzetesen, e-mailen tájékoztatót küld az érintett szakmagyakorlóknak. A továbbképzésekre előzetesen, a tájékoztató levélben megadott határidőre jelentkezni kell (a jelentkezők száma alapján lehetséges a terem nagyságának kiválasztása, ill. az ellátás megrendelése). 
A továbbképzési kötelezettség elmulasztásának jogkövetkezményei:
A továbbképzési kötelezettség (szakmai és jogi) nem teljesítése esetén jogosultságát felfüggesztjük, a felfüggesztés tényét a közhiteles országos nyilvántartásban feltüntetjük, erről az építésfelügyeletet értesítjük. A felfüggesztés ideje alatt semmilyen szakmai jogosultsághoz kötött tevékenység nem végezhető.

Kérjük, a továbbiakban is kísérje figyelemmel tájékoztatásainkat, felhívásainkat!
Győr, 2017. március 17.

